ٹھل میر رکن

ٹھل میر رکن  ایک منفرد بدھ مت کا ٹھل یا اسٹوپا ہے جو سندھ پاکستان کے شہر دولت پور صفن کے قریب ضلع شہید بینظیر آباد (نواب شاہ) میں واقع ہے۔ ٹھل میر رکن دولت پور صفن سے 15 کلومیٹر کے فاصلے پر مشرق-جنوب میں اور  قاضی احمد شہر سے شمال میں ہے۔ سندھ پاکستان میں بدھ مت کا یہ واحد یادگار ٹھل یا اسٹوپا ہے جس کی چھت گنبذنما ہے۔ اس یادگار کی اونچائی 60 فٹ ہے اور یہ کچی اور پکی اینٹوں سے تعمیر کیا گیا ہے۔ ٹھل میر رکن کی گنبد نما تعمیر کے لیے اینٹیں بدھ حکمرانوں کے ادوار میں بنائی اور تیار کی گئیں۔ اس کی تاریخی تفصیلات سے پتہ چلتا ہے کہ یہ نہ صرف بہت پرانا ٹھل ہے بلکہ صدیوں تک بدھ مت کا مذہبی مرکز رہا۔ اس ٹھل کے نزدیک گوتم بدھ کے متعلق کئی آثار اور ثبوت ملے ہیں۔ اس ٹھل سے گوتم بدھ کے بارے میں ملنے والے تاریخی اور تحقیقی تفصیلات اور تذکروں سے معلوم ہوتا ہے کہ ٹھل میر رکن دوسری صدی عیسوی  سے لے کر گیارہویں صدی عیسوی تک بدھ مت کے اہم مراکز میں سے تھا۔

حوالہ جات 

پاکستان میں اسٹوپا
پاکستان میں بدھ مندریں